Основана е през 1866 г. като Румънско литературно дружество. През 1867 г. то е преименувано на Румънско академично дружество, а от 1879 г. се нарича Румънска академия. С идването на власт на Румънската комунистическа партия тя е реорганизирана и от 1948 г. носи наименованието Академия на Румънската народна република. От 1965 г. до Румънската революция през 1989 г. носи името Академия на Социалистическа република Румъния.